มาเสียภาษีกันเถอะค่ะ
ท่านทราบไหมค่ะว่าเงินภาษีที่เราชำระไปนั้นอยู่ที่ไหนและนำไปทำอะไรบ้าง   เงินภาษีเหล่านี้ถือเป็นรายได้ของเทศบาล  เมื่อเราจัดเก็บได้เงินเหล่านี้จะนำมาพัฒนาเทศบาล  เช่น  การปรับปรุงซ่อมแซมถนนหนทาง  บริการสาธารณะ  เป็นต้น  ถ้าเราจัดเก็บภาษีได้อย่างทั่วถึงก็จะทำให้เรามีรายได้เพิ่มขึ้นและนั่นก็หมายความว่าเรามีเงินมาช่วยพัฒนาเทศบาลของเรามากขึ้น  ดังนั้นเทศบาลตำบลนาบอน จึงขอเชิญชวน พ่อ แม่ พี่ น้อง  ชาวเทศบาลมายื่นแบบชำระภาษีกันนะคะ  เพื่อจะได้พัฒนาเทศบาลของเราให้มีความเจริญมากยิ่งขึ้นและยังเป็นการแสดงให้เห็นว่าเทศบาลของเรามีความสามัคคีกันด้วยค่ะ
      หากพ่อแม่พี่น้องท่านใดมีความประสงค์ต้องการยื่นแบบเสียภาษีขอเชิญยื่นแบบที่  เทศบาลตำบลนาบอน  ได้ทุกวันในเวลาราชการ 
                 ภาษีโรงเรือนและที่ดิน
        ภาษีโรงเรืองและที่ดิน  หมายถึง   ภาษีที่จัดเก็บจากโรงเรือนหรือสิ่งปลูกสร้างอย่างอื่นๆ  กับที่ดินที่ใช้ประโยชน์ต่อเนื่องไปกับโรงเรือนหรือสิ่งปลูกสร้างนั้น  ทรัพย์สินที่ต้องเสียภาษีโรงเรือนและที่ดิน  ได้แก่  โรงเรือนหรือสิ่งปลูกสร้างและที่ดินซึ่งได้ใช้ต่อเนื่องกับโรงเรือนและสิ่งปลูกสร้างนั้น  และในปีที่ผ่านมาได้มีการใช้ประโยชน์ในทรัพย์สิน นั้น  เช่น  ให้เช่า  ให้เป็นที่ทำการค้าขาย  ที่ไว้สินค้าประกอบอุตสาหกรรม  ให้ญาติ  บิดา  มารดา  บุตร  หรือผู้อื่นอยู่อาศัย  หรือใช้ประกอบกิจการอื่นๆ  เพื่อหารายได้
หลักฐานที่ใช้ในการเสียภาษี
 #     สำเนาทะเบียนบ้าน / บัตรประจำตัวประชาชนผู้เสีย   ภาษี
 #    สำเนาโฉนดที่ดิน – สัญญาซื้อขายโรงเรือน
 #    สัญญาเช่าโรงเรือน / สัญญาเช่าที่ดิน
 #   ทะเบียนพาณิชย์ – ทะเบียนการค้า – ทะเบียนภาษีมูลค่าเพิ่ม
ระยะเวลาการชำระภาษี
ยื่นแบบ ภ.ร.ด. 2  ภายในเดือน  มกราคม – กุมภาพันธ์  ของทุกปี
-  ผู้รับประเมินชำระภาษีปีละครั้ง  ตามค่ารายปีของทรัพย์สิน  ในอัตราร้อยละ  12.5  ของค่ารายปี
 - เงินเพิ่ม  ผู้มีหน้าที่เสียภาษีโรงเรือนและที่ดิน  เมื่อได้รับแจ้งการประเมิน  จะต้องนำเงินมาชำระค่าภาษีภายใน  30  วันนับแต่วันได้รับการแจ้งประเมิน  มิฉะนั้นจะต้องเสียเงินเพิ่ม  ดังนี้
@  ชำระไม่เกิน  1  เดือน  กำหนดเงินเพิ่มร้อยละ  2.5  ของภาษีที่ค้าง
@  ชำระเกิน  1  เดือน  แต่ไม่เกิน  2  เดือน  กำหนดเงินเพิ่มร้อยละ 5  ของภาษีที่ค้าง
@   ชำระเกิน  2  เดือน  แต่ไม่เกิน  3  เดือน  กำหนดเงินเพิ่มร้อยละ 7.5  ของภาษีที่ค้าง
@   ชำระเกิน  3  เดือน  แต่ไม่เกิน  4  เดือน  กำหนดเงินเพิ่มร้อยละ 10  ของภาษีที่ค้าง
ภาษีป้าย
     ป้ายที่ต้องเสียภาษี  ได้แก่  ป้ายแสดง  ป้ายยี่ห้อ  หรือเครื่องหมายที่ใช้ในการประกอบการค้าและประกอบกิจการอื่นเพื่อหารายได้ไม่ว่าจะแสดงหรือโฆษณาไว้ที่วัตถุใดๆ  ด้วยอักษร  ภาพหรือเครื่องหมาย  ที่สลัก  จารึก  หรือทำให้ปรากฏด้วยวิธีใดๆ
ผู้มีหน้าที่เสียภาษีป้าย
1.เจ้าของป้าย
กรณีไม่มีผู้ยื่นแบบแสดงรายการภาษีป้าย  หรือไม่อาจหาตัวเจ้าของป้ายได้ ให้ถือว่าผู้ครอบครองป้ายเป็นผู้มีหน้าที่เสียภาษี  ถ้าไม่อาจหาตัวผู้ครอบครองป้ายได้  ให้ถือว่าผู้ครอบครองอาคารหรือที่ดินป้ายติดตั้งหรือแสดงอยู่มีหน้าที่เสียภาษี  ตามลำดับ
2.อัตราภาษีป้าย
2.1   อักษรไทยล้วน  คิดอัตรา  3  บาท  ต่อ 500  ตารางเซนติเมตร

2.2   อักษรไทยปนกับอักษรต่างประเทศ  หรือปนกับภาพ  และ / หรือเครื่องหมายอื่น  คิดอัตรา  20  บาท  ต่อ 500  ตารางเซนติเมตร

2.3  ป้ายดังต่อไปนี้  คิดอัตรา  40  บาท  ต่อ 500  ตารางเซนติเมตร
(ก)ป้ายที่ไม่มีอักษรไทย  ไม่ว่าจะมีภาพหรือเครื่องหมายใดหรือไม่
(ข)ป้ายมีอักษรไทยบางส่วน  หรือทั้งหมดอยู่ใต้หรือต่ำกว่าอักษรต่างประเทศ
ป้ายตามข้อ 1,2 และ3  เมื่อคำนวณพื้นที่ของป้ายแล้ว  ถ้ามีอัตราที่ต้องเสียภาษีต่ำกว่าป้ายละ  200  บาท  เสียภาษีป้ายละ  200  บาท
ยื่นแบบ  ภ.ป. 1 ภายในเดือน มกราคม – มีนาคม  ของทุกปี
ชำระ ภายใน   15  วัน  นับแต่วันที่ได้รับแจ้งการประเมิน
เงินเพิ่ม  ไม่ยื่นแบบแสดงรายการภาษีป้ายภายในกำหนด  ให้เสียเงินเพิ่ม
ร้อยละ 10  ของค่า  ภาษีป้าย


ภาษีบำรุงท้องที่
            ภาษีบำรุงท้องที่  หมายถึง  ภาษีที่จัดเก็บจากเจ้าของที่ดินตามราคาปานกลางที่ดินและตามบัญชีอัตราภาษีบำรุงท้องที่  
            ที่ดินที่ต้องเสียภาษีบำรุงท้องที่  ได้แก่  ที่ดินที่เป็นของบุคคลหรือคณะบุคคล ไม่ว่าเป็นบุคคลธรรมดา  หรือนิติบุคคล  ซึ่งมีกรรมสิทธิ์ในที่ดิน  
           กรณีบุคคลใดเป็นเจ้าของที่ดินขึ้นใหม่หรือจำนวนเนื้อที่ดินเดิมเปลี่ยนแปลงให้เจ้าของที่ดิน  ยื่นแบบ  ภายใน  30  วัน  นับจากวันที่เป็นเจ้าของที่ดินใหม่หรือจำนวนที่ดินเปลี่ยนแปลง  

   กำหนดระยะเวลายื่นแบบแสดงรายการเพื่อเสียภาษีทุกๆ 4 ปี (ภบท.5)
   การชำระภาษี  ภายในเดือนมกราคม – เมษายน  ของทุกปี
   การเสียเงินเพิ่ม  เสียเพิ่มร้อยละ  2  ต่อปี
หลักฐานที่ใช้ประกอบในการเสียภาษี
*   สำเนาบัตรประจำตัวประชาชน
*  สำเนาทะเบียนบ้าน
*  หนังสือรับรองห้างหุ้นส่วนบริษัท
*  โฉนดที่ดิน
* ใบเสร็จรับเงินค่าภาษีครั้งสุดท้าย
 * หนังสือมอบอำนาจให้ผู้อื่นทำการแทน
ปฏิทินการชำระภาษี

ยื่นแบบและชำระภาษี ได้ที่
งานผลประโยชน์และกิจการพาณิชย์
กองคลัง  เทศบาลตำบลนาบอน
ในวันละเวลาราชการ
โทร.0-7549-1158


การชำระภาษี

เทศบาลตำบลนาบอน
เลขที่ 416 หมู่ที่ 2  ตำบลนาบอน อำเภอนาบอน  จังหวัดนครศรีธรรมราช 80220  
โทร. 0-7549-1158
โทรสาร. 0-7549-1861
www.naboncity.go.th

